**Gândul fericit**

*Eugenia Calancea*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Cerul se îmbracă azi cu o draperie de stele

plină de fire pufoase,

așezându-se ca o manta albă deasupra pământului, iar noi suntem mereu în căutarea fericirei

și stăm în casă lăsând ușa deschisă,

ca să intre dragostea dar mai devreme

sau mai târziu ea vine, pe neașteptate cu surprize multiple,

iar dacă nu o prețuiești,

nu o respecți sau dacă nu lupți cu bunătate,

ea va trece și apoi vine seara

și inevitabil te gândești la lucrurile

pe care le-ai fi putut spune și ai tăcut.

Cele mai multe emoții sunt făcute din această teamă,

din aceste incertitudini,

dar să nu crezi că mâine nu vei greși,

vei greși încontinuare pentru că nu ești perfect,

dar e bine să greșești că așa înveți lucruri noi.

Lasă ușa deschisă pentru că nu știi niciodată

cine apare în fața ușii și găsind deschis

va veni la tine cu o vorbă bună și să spună

că a trecut destul timp, destulă mândrie și suficientă durere.